CELEX: 32016D0170
Language: ro
Date: 2016-02-05 00:00:00
Title: Decizia de punere în aplicare (UE) 2016/170 a Comisiei din 5 februarie 2016 de autorizare a unor metode de clasificare a carcaselor de porc în Finlanda [notificată cu numărul C(2016) 658]

9.2.2016   
            
            
               RO
            
            
               Jurnalul Oficial al Uniunii Europene
            
            
               L 32/163
            
         DECIZIA DE PUNERE ÎN APLICARE (UE) 2016/170 A COMISIEI
   din 5 februarie 2016
   de autorizare a unor metode de clasificare a carcaselor de porc în Finlanda
   
      
         [notificată cu numărul C(2016) 658]
      
   
   (Numai textele în limbile finlandeză și suedeză sunt autentice)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 20 litera (p),
   întrucât:
   
               (1)
            
            
               Secțiunea B.IV punctul 1 din anexa IV la Regulamentul (UE) nr. 1308/2013 prevede că, pentru clasificarea carcaselor de porc, conținutul de carne macră trebuie evaluat prin metode de clasificare autorizate de Comisie, putând fi autorizate doar metodele de evaluare confirmate statistic, bazate pe măsurători fizice ale uneia sau mai multor părți anatomice ale carcasei de porc. Autorizarea metodelor de clasificare ar trebui să fie condiționată de respectarea unei toleranțe maxime de eroare statistică în evaluare. Această toleranță este definită la articolul 23 alineatul (3) din Regulamentul (CE) nr. 1249/2008 al Comisiei (2).
            
         
               (2)
            
            
               Prin Decizia 96/550/CE a Comisiei (3), s-a autorizat utilizarea a trei metode de clasificare a carcaselor de porc în Finlanda.
            
         
               (3)
            
            
               Finlanda a solicitat Comisiei să autorizeze înlocuirea formulei de evaluare a conținutului de carne macră utilizată în metoda „Hennessy Grading Probe 4 (HGP 4)” și să autorizeze o nouă metodă „AutoFOM III”, care ar trebui să înlocuiască metoda „Autofom” utilizată în prezent pentru clasificarea carcaselor de porc pe teritoriul său. În protocolul prevăzut la articolul 23 alineatul (4) din Regulamentul (CE) nr. 1249/2008, Finlanda a prezentat o descriere detaliată a testului de disecție, indicând principiile pe care se bazează noua formulă, rezultatul testului său de disecție și ecuațiile folosite pentru estimarea procentajului de carne macră. Finlanda a solicitat, de asemenea, Comisiei să nu includă metoda „Intrascope/Optical probe” în prezenta decizie, deoarece această metodă nu mai este utilizată.
            
         
               (4)
            
            
               Din examinarea solicitării menționate a reieșit că sunt îndeplinite condițiile de autorizare a noii formule și a noii metode de clasificare. Prin urmare, formula și metoda de clasificare respective ar trebui să fie autorizate în Finlanda.
            
         
               (5)
            
            
               Nu ar trebui permise modificări ale aparatelor sau ale metodelor de clasificare, cu excepția cazului în care sunt autorizate în mod explicit printr-o decizie de punere în aplicare a Comisiei.
            
         
               (6)
            
            
               Din motive de claritate și de securitate juridică, ar trebui adoptată o nouă decizie. Prin urmare, Decizia 96/550/CE ar trebui abrogată.
            
         
               (7)
            
            
               Având în vedere circumstanțele tehnice ale introducerii de noi metode și formule, metodele de clasificare a carcaselor de porc autorizate prin prezenta decizie ar trebui să se aplice de la 1 februarie 2016.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTA DECIZIE:
   Articolul 1
   În conformitate cu secțiunea B.IV punctul 1 din anexa IV la Regulamentul (UE) nr. 1308/2013, în Finlanda este autorizată utilizarea următoarelor metode de clasificare a carcaselor de porc:
   
               (a)
            
            
               aparatul „Hennessy Grading Probe 4 (HGP4)” și metodele de evaluare aferente, ale căror detalii sunt prezentate în partea I a anexei;
            
         
               (b)
            
            
               aparatul „AutoFOM III” și metodele de evaluare aferente, ale căror detalii sunt prezentate în partea II a anexei.
            
         Articolul 2
   Modificările aparatelor sau ale metodelor de clasificare autorizate nu sunt permise, cu excepția cazului în care modificările respective sunt autorizate în mod explicit printr-o decizie a Comisiei.
   Articolul 3
   Decizia 96/550/CE se abrogă.
   Articolul 4
   Prezenta decizie se aplică de la 1 februarie 2016.
   Articolul 5
   Prezenta decizie se adresează Republicii Finlanda.
   
      Adoptată la Bruxelles, 5 februarie 2016.
      
         
            Pentru Comisie
         
         Phil HOGAN
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      (2)  Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (JO L 337, 16.12.2008, p. 3).
   
      (3)  Decizia 96/550/CE a Comisiei din 5 septembrie 1996 privind autorizarea unor metode de clasificare a carcaselor de porc în Finlanda (JO L 236, 18.9.1996, p. 47).
   
      ANEXĂ
      
         METODE DE CLASIFICARE A CARCASELOR DE PORC ÎN FINLANDA
      
      PARTEA I
      
         Hennessy Grading Probe 4 (HGP4)
      
      
               
                  1.
               
               
                  Regulile prevăzute în prezenta parte se aplică la clasificarea carcaselor de porc cu ajutorul aparatului denumit „Hennessy Grading Probe 4 (HGP4)”.
               
            
               
                  2.
               
               
                  Aparatul „Hennessy Grading Probe” trebuie să fie echipat cu o sondă cu diametrul de 5,95 mm, cu o lamă de 6,3 mm ieșită în afară, conținând o fotodiodă (LED Siemens de tip LYU 260-EO și fotodetector de tip 58 MR) și având o marjă de operare între 0 și 120 mm.
               
            
               
                  3.
               
               
                  Conținutul de carne macră al carcasei se calculează cu ajutorul următoarei formule:
                  Y = 67,091 – 0,566 × S1 – 0,381 × S2 + 0,078 × M
                  unde:
                  
                              S1
                           
                           
                              :
                           
                           
                              grosimea grăsimii dorsale (incluzând șoriciul) în milimetri, măsurată la 8 cm de la linia mediană a carcasei, după ultima coastă (între a paisprezecea coastă și prima vertebră lombară);
                           
                        
                              S2
                           
                           
                              :
                           
                           
                              grosimea grăsimii dorsale (incluzând șoriciul) în milimetri, măsurată la 6 cm de la linia mediană a carcasei, între a treia și a patra coastă;
                           
                        
                              M
                           
                           
                              :
                           
                           
                              grosimea mușchiului în mm, măsurată la 6 cm de la linia mediană a carcasei, între a treia și a patra coastă.
                           
                        
            
               
                  4.
               
               
                  Formula este valabilă pentru carcasele cu o greutate cuprinsă între 50 și 120 kg.
               
            PARTEA II
      
         AutoFOM III
      
      
               
                  1.
               
               
                  Regulile prevăzute în această parte se aplică la clasificarea carcaselor de porc cu ajutorul aparatului denumit „AutoFOM III” (fully automatic ultrasonic carcass grading).
               
            
               
                  2.
               
               
                  Aparatul este echipat cu 16 transductoare integrate într-o matriță de oțel inoxidabil. Măsurătorile utilizate pentru modele constau în evaluarea dimensiunii generale și proprietăți obținute din două secțiuni transversale selectate. Cele două secțiuni transversale sunt selectate din porțiunea cu grăsime minimă din cotlet și la intersecția cotletului cu pulpa. Aparatul transmite unde sonore prin țesuturi. Ecourile emise de oase, mușchi și grăsime sunt convertite într-o imagine a interiorului. Pe baza imaginii, se formează o imagine digitală și se efectuează o analiză a datelor.
               
            
               
                  3.
               
               
                  Conținutul de carne macră al carcasei se calculează cu ajutorul următoarei formule:
                  Y = 63,2758 + 0,081174 × R2P1 – 1,11488 × R2P5 – 0,89933 × R2P10 + 0,057066 × R3P3 + 0,097869 × R3P5
                  unde:
                  
                              R2P1
                           
                           
                              :
                           
                           
                              grosimea medie a pielii;
                           
                        
                              R2P5
                           
                           
                              :
                           
                           
                              pielea în poziția P2 selectată (în mm);
                           
                        
                              R2P10
                           
                           
                              :
                           
                           
                              grăsimea minimă a secțiunii transversale (în mm);
                           
                        
                              R3P3
                           
                           
                              :
                           
                           
                              carnea măsurată în punctul MFT selectat (în mm);
                           
                        
                              R3P5
                           
                           
                              :
                           
                           
                              cantitatea maximă de carne, măsurată în mm.
                           
                        
            
               
                  4.
               
               
                  Formula este valabilă pentru carcasele cu greutatea cuprinsă între 50 și 120 kg.